নোয়াবাদ ইউনিয়ন

নোয়াবাদ ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।

 অবস্থান 

 যোগাযোগ ব্যবস্থা 
নোয়াবাদ ইউনিয়নের যোগাযোগ ব্যবস্থা উন্নত। এখানে কাঁচা রাস্তা ৩৬ কি.মি. এবং পাকা রাস্তার দৈর্ঘ্য ১২ কি.মি.।
কিশোরগঞ্জ শহর হতে দুইভাবে নোয়াবাদে আসা যায়। 
 কিশোরগঞ্জ থেকে চামড়া বন্দরের রোডে বেপারী পাড়া মোড়, বেপারী পাড়া মোড় হতে সোজা ৩ কি.মি. দক্ষিণে আসলেই বোর্ড বাজার যার পাশেই রয়েছে ইউপি ভবন। 
 কিশোরগঞ্জ শহর থেকে মরিচখালি রোডে সাদক-খালী চৌরাস্তা মোড় হয়ে সোজা ২ কি.মি. উত্তরেই নোয়াবাদ ইউনিয়ন।

আয়তন
নোয়াবাদ ইউনিয়নের মোট আয়তন ৪.৫ বর্গমাইল বা ১১.৬৫ বর্গকিলোমিটার।

ইতিহাস

জনসংখ্যা
২০১১ সালের আদমশুমারী অনুযায়ী নোয়াবাদ ইউনিয়নে মোট জনসংখ্যা ৩৫,৮৫৫ জন। তার মধ্যে পুরুষ ১৭,৯০০ ও মহিলা ১১,৯৫৫ জন।

প্রশাসনিক কাঠামো
অত্র ইউনিয়নে মোট ১৩ টি গ্রাম ও মৌজা রয়েছে।

শিক্ষা ব্যবস্থা 
অত্র ইউনিয়নে স্বাক্ষরতার হার ৬৬-৭০% 
শিক্ষা ব্যবস্থার উন্নয়নের লক্ষ্যে এখানে রয়েছে ১ টি উচ্চ বিদ্যালয়, ৭ টি সরকারি প্রাথমিক বিদ্যালয়, ১ টি সিনিয়র মাদ্রাসা, ৪৫ টি মক্তব এবং ৫ টি কিন্ডারগার্টেন।

হাট-বাজার
 দরগাভিটা বাজার
 বালিয়া মোড় বাজার
 বোর্ড বাজার

জনপ্রতিনিধি
ইউনিয়নের বর্তমান চেয়ারম্যান জনাব মোঃ মোস্তফা কামাল। তিনি ২৭ ডিসেম্বর ২০২১ তারিখ হতে আনুষ্ঠানিকভাবে দায়িত্ব গ্রহণ করেন।

ধর্মীয় উপাসনালয়
ঈদগাহ
পবিত্র ঈদুল ফিতর ও ঈদুল আযহার নামাজ আদায়ের জন্য ইউনিয়নে মোট ১৫ টি ছোট-বড় ঈদগাহ রয়েছে।

দর্শনীয় স্থান
নোয়াবাদ ইউনিয়নের দর্শনীয় স্থানসমূহের মধ্যে উল্লেখযোগ্য হলো:
 হুগলি বিল
 কুমুরিয়া বিল
 ফাডা বিল এবং
 নোয়াবাদ বিল

 উল্লেখযোগ্য ব্যক্তি 
নোয়াবাদ ইউনিয়নে ১৯৭১ সালে মুক্তিযুদ্ধে অংশ নেওয়া ১৭ জন বীর মুক্তিযোদ্ধা রয়েছে। 

তথ্যসূত্র

বিষয়শ্রেণী:করিমগঞ্জ উপজেলার ইউনিয়ন